Марина Цветаева
Муза

Превод от руски: Димитър Калев, —

chitanka.info

Ни диплом, ни родственост,

ни момък сърдечен.

Тя идва — откъсва се —

такава отвлечена!

В клепачите мургави —

стокрили пожари.

С десница обветрена

тя взе — и забрави.

Поли неповдигнати,

отломки съсечени.

Ни зла, ни прощаваща,

а тъкмо — отвлечена.

Ни плач, ни роптание:

Дотука, любими!

С десница обветрена

дари — и отмина.

Отмина — във писъка,

в гръкляна изсечена…

Пази я, о, Господи,

такава отвлечена!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.